Kursus i "Pressure Canning for begyndere" Træt af dyr og fedtet fast food? Og kedelige færdigretter uden smag? Eller dåsemad som smager af pap? Lav din egen "dåsemad"! Hjemmelavet, lækker mad på glas - lige til at sætte på hylden eller i skabet så det er klart til den travle hverdag, den hurtige sult eller måske den utålmodige sult. Ved hjælp af trykhenkogning, kan DU lave din egen hjemmelavede dåsemad på glas. Og trykhenkogning er den eneste sikre konserveringsmetode til fødevarer som kød og grøntsager. Men hvordan gør man? Start med et kursus hos mig! "Pressure canning for begyndere" er et intimt og grundigt kursus i trykhenkogning og sikker konservering. Alle er velkomne, om man er erfaren henkogningsmester eller helt ny på området. Der tilbydes en lærerig dag med masser af vidensdeling og mulighed for at spørge om alt hvad der relaterer sig til trykhenkogning (og i forlængelse heraf, vandbadshenkogning og damphenkogning). Min viden bliver jeres viden og mit motto er at: der er ingen dumme spørgsmål - kun viden vi endnu ikke har. Der vil være et bredt udvalg af trykhenkogte glas til fremvisning og vi skal smage lidt forskelligt fra hjemmelavede glas - og så vil jeg gennemgå en trykhenkogning fra den spæde start og helt indtil glassene tages op ad gryden, deraf den 'lange' dag. Alle får endnu en smagsprøve fra dagen med hjem. Dato: 12. september 2026 Tid: kl. 10.00 og ca. 5 timer frem (inkl. frokost pause) Sted: Damgårdsvej 56, Markedslev, 4300 Holbæk Pris: 695 kr. Du får: 5 timer med fremvisning af en komplet trykhenkogning fra start til slut Undervisning i sikker konservering Smagsprøver på diverse henkogte retter Et glas med en trykhenkogt færdigret med hjem (som laves på dagens fremvisning) Rabat på bøgerne "Pressure canning for begyndere", "Pressure canning for øvede", og "Gammeldags henkogning" Kaffe, te og lette snacks Kort sagt skal du ikke medbringe andet end din parathed til at suge viden til dig og en madpakke - og så måske et lille viskestykke til at bære din smagsprøve med hjem i (glasset er meget varmt). Da der er begrænset pladser på kurset, vil tilmeldingen være først til mølle og bindende ved indbetaling.